wickkiey/tamil-wikipedia-chunked huggingface dataset:
# சிறீ சித்திரைத் திருநாள் மருத்துவ அறிவியல் மற்றும் தொழில்நுட்ப நிறுவனம், திருவனந்தபுரம்

**சிறீ சித்திரைத் திருநாள் மருத்துவ அறிவியல் தொழில்நுட்ப நிறுவனம்** (Sree Chitra Tirunal Institute for Medical Sciences and Technology), முன்பு ஸ்ரீசித்திர திருநாள் மருத்துவ மையம் என்று அழைக்கப்பட்டது. இது 1976ஆம் ஆண்டில் கேரளாவின் திருவனந்தபுரத்தில் நிறுவப்பட்ட இந்தியாவின் தேசிய முக்கியத்துவம் வாய்ந்த ஒரு நிறுவனமாகும். இந்த நிறுவனம் இந்திய அரசின் அறிவியல் தொழில்நுட்பத் துறையின் நிர்வாகக் கட்டுப்பாட்டின் கீழ் அறிவியல் மற்றும் தொழில்நுட்ப அமைச்சகத்தின் ஒரு சட்டரீதியான அமைப்பாகும். இந்நிறுவனம் இந்தியாவின் மிக முக்கியமான ஆராய்ச்சி நிறுவனங்களுள் ஒன்றாகும்.
# சிறீ சித்திரைத் திருநாள் மருத்துவ அறிவியல் மற்றும் தொழில்நுட்ப நிறுவனம், திருவனந்தபுரம்

## வரலாறு

1973 ஆம் ஆண்டில் திருவிதாங்கூரின் கடைசி மகாராஜாவான சித்திர திருநாள் பலராம வர்மா, பல மாடி கட்டிடத்தை கேரள அரசிற்குப் பரிசாக வழங்கினார். 1976ஆம் ஆண்டில் திட்டக் குழுவின் துணைத் தலைவரான பி. என். ஹக்ஸர், ஸ்ரீ சித்திரைத் திருநாள் மருத்துவ மையத்தை திறந்து வைத்தார். இதைத் தொடர்ந்து, சுமார் 11 கிமீ (6.8 மைல்) தொலைவில் உள்ள பூஜாபுராவில் உள்ள சேட்டல்மண்ட் அரண்மனையில் ஒரு உயிரிய மருத்துவ தொழில்நுட்பப் பிரிவு நிறுவப்பட்டது. இது பலராம வர்மாவின் அத்தை சேது லட்சுமி பேயியிடமிருந்து கைப்பற்றப்பட்டது. இந்த நிறுவனம் 1980ஆம் ஆண்டில் நாடாளுமன்றச் சட்டத்தால் தேசிய முக்கியத்துவம் வாய்ந்த நிறுவனமாக அறிவிக்கப்பட்டது, மேலும் அதன் தற்போதைய பெயருக்கு மறுபெயரிடப்பட்டது. நிறுவனத்தின் மூன்றாவது பிரிவான சுகாதார அறிவியல் ஆய்வுகளுக்கான அச்சுதா மேனன் மையம் (AMCHSS) 2000 ஆம் ஆண்டில் நிறுவப்பட்டது. இந்த நிறுவனம் தற்போது பிரபல நரம்பியல் அறுவை சிகிச்சை நிபுணர் டாக்டர் சஞ்சய் பிஹாரி தலைமையில் இயங்கி வருகிறது. இந்த நிறுவனத்தின் முன்னாள் இயக்குநர்கள் எம். எஸ். வலியாதன் (1979-1994), கே. மோகன்தாஸ் (1994-2009), கே ராதாகிருஷ்ணன் (2009-2013) மற்றும் டாக்டர் ஆஷா கிஷோர்(2015-2020) ஆவர். திருவிதாங்கூர் அரச குடும்பத்தின் சின்னமான சங்கத்தை (ஸ்ரீ பத்மநாபசாமியின் சின்னம்) இந்த நிறுவனத்தின் அதிகாரப்பூர்வ சின்னம் கௌரவிக்கிறது.
# சிறீ சித்திரைத் திருநாள் மருத்துவ அறிவியல் மற்றும் தொழில்நுட்ப நிறுவனம், திருவனந்தபுரம்

## வரலாறு

### சுகாதார அறிவியல் ஆய்வுகளுக்கான அச்சுத மேனன் மையம்

கேரளாவின் முன்னாள் முதலமைச்சர் செ. அச்சுத மேனனின் பெயரால் பெயரிடப்பட்ட ஏஎம்சிஎச்எஸ்எஸ் 1990 களில் ஆராய்ச்சிகளை நடத்துவதற்கும், சுகாதார ஏற்றத்தாழ்வுகளைக் குறைக்க ஆராய்ச்சியாளர்களுக்கு கல்வி கற்பதற்கும் உருவாக்கப்பட்டது. இம்மையமானது நிறுவனத்தின் கல்வி பிரிவாகும், மேலும், சுகாதாரம் தொடர்பான பல்வேறு துறைகளுக்கான ஆராய்ச்சிகளை நடத்துகிறது. இந்த மையம் சுகாதார அறிவியலில் எம். பி. எச், டி. பி. ஹெச் மற்றும் பி. எச். டி படிப்புகளை வழங்குகிறது.
# சிறீ சித்திரைத் திருநாள் மருத்துவ அறிவியல் மற்றும் தொழில்நுட்ப நிறுவனம், திருவனந்தபுரம்

## வரலாறு

### உயிரியல் மருத்துவ தொழில்நுட்பப் பிரிவு

உயிர்மருத்துவ தொழில்நுட்பப் பிரிவு, பல்வேறு மருத்துவப் பொருட்களுக்கான தொழில்நுட்பங்களை வெற்றிகரமாக உருவாக்கி மாற்றியமைப்பதன் மூலம் இந்தியாவில் மருத்துவ சாதனத் தொழிற்துறை தளத்தை நிறுவுவதில் முன்னோடிப் பங்காற்றியுள்ளது. இதில், இயந்திர இதய வால்வு செயற்கை உறுப்பு, இரத்த ஆக்ஸிஜனேற்றிகள், கண் மருத்துவப் பஞ்சு, மையச் சுற்று ஊசி மின்முனை, ஹைட்ராக்ஸியபடைட் அடிப்படையிலான உயிர்மட்பாண்ட நுண்துளைத் துகள்கள் போன்றவை அடங்கும், மேலும் பல முயற்சிகள் தொழில்துறை ஒத்துழைப்புடன் செயல்பாட்டில் உள்ளன. தற்போது டி.டி.கே நிறுவனத்தால் தயாரிக்கப்பட்டு சந்தைப்படுத்தப்படும் செயற்கை இதய வால்வை உருவாக்கிய இந்தியாவின் ஒரே நிறுவனம் என்ற பெருமையும் இதற்கு உண்டு.
# விஸ்வதேவர்கள்

**விஷ்வதேவர்கள்** (*visvedevas*) (சமசுகிருதம்:|विश्वेदेव), ) வேதங்களில் இடம்பெற்றுள்ள பல்வேறு தெய்வங்களின் முழுமையைக் குறிக்கப் பயன்படுத்தும் சொல்லாகும். இது புராணங்களில் தெய்வங்களின் குறிப்பிட்ட வகைப்பாட்டையும் குறிக்கிறது.விஸ்வதேவர்கள் சில சமயங்களில் கடவுள்களின் மிகவும் விரிவான கூட்டமாகக் கருதப்படுகிறார்கள். இந்த வகைப்பாட்டில் எந்த தெய்வமும் விடுபட்டதாகக் கூறப்படவில்லை.
# விஸ்வதேவர்கள்

## இலக்கியம்

### ரிக் வேதம்

சமசுகிருத வேத இலக்கிய அறிஞர் ரால்ஃப் டி. எச். கிரிஃபித்தின் கூற்றுப்படி, ரிக் வேதத்தில் கீழ் கண்ட மந்திரங்களில் விஸ்வதேவர்களை குறித்துள்ளது.
1.3, 1.89, 3.54-56, 4.55, 5.41-51, 6.49-52, 7.34-37, 39, 40, 42, 43, 8.27-30, 58, 83 10.31, 35, 36, 56, 57, 61-66, 92, 93, 100, 101, 109, 114, 126, 128, 137, 141, 157, 165, 181.  
ரிக் வேத மண்டலம் 3.54.17 மந்திரத்தில் விஸ்வ தேவர்களின் தலைவராக இந்திரனைக் கீழ்கண்டவாறு குறிப்பிடுகிறது.
:*ஞானிகளே, உங்கள் எல்லா மகத்தான தெய்வங்களும் இந்திரனில் நிலைத்திருப்பது இதுவே*:(*This is, ye Wise, your great and glorious title, that all ye Deities abide in Indra*) (ரால்ஃப் டி. எச். கிரிஃபித்தின் ஆங்கில் மொழி பெயர்ப்பு)  
ரிக் வேதத்தில் பல் தெய்வங்கள் குறிப்பிட்டாலும், முப்பத்தி மூன்று தேவர்களை மட்டும் கணக்கிடப்பட்டுள்ளது. அவர்களில் 11 தேவர்கள் மட்டுமே பூமியிலும், வானத்திலும் மற்றும் சொர்க்கத்தில் வாசம் செய்கிறார்கள்.
# விஸ்வதேவர்கள்

## இலக்கியம்

### மனுஸ்மிருதி

மனுதரும சாத்திரத்தில் (iii, 90, 121) விஸ்வதேவர்களுக்கு அன்றாடம் படையல் இடவேண்டும் என்று கூறுகிறது.
# விஸ்வதேவர்கள்

## இலக்கியம்

### புராணங்காள்

பிற்கால இந்து சமய புராணங்களில் ஆதித்தர்கள், வசுக்கள், துசிதா, அபாஸ்வரர்கள், அனிலன், மகாராஜிகர்கள், சத்தியர்கள் மற்றும் உருத்திரர்கள் ஆகியோருடன் விஷ்வ தேவரையும் சேர்த்து 9 கணதேவதைகளாக கணக்கிட்டனர்.  
விஷ்ணு புராணம் மற்றும் பத்ம புராணங்களின்படி காசியபர்-அதிதி தம்பதியர்களுக்கு பிறந்தவர்களே கீழ்கண்ட விஷ்வதேவர்கள் எனக் குறிப்பிடுகிறது.
- வசு
- சத்தியா
- கிராது
- தக்கன்
- காலன்
- காமன்
- திருதி
- குரு
- புரூரவன்
- மத்திரவஸ்
- ரோகாகா அல்லது லோகானா
- த்வானி அல்லது துரி
# விஸ்வதேவர்கள்

## இலக்கியம்

### மகாபாரதம்

விஸ்வதேவர்கள், விஸ்வாமித்திரனின் சாபத்தால் பூமியில் திரௌபதியின் மகன்களாக 5 உபபாண்டவர்களாக.அவதரித்ததாக விவரிக்ககிறது
# விஸ்வதேவர்கள்

## இதனையும் காண்க

- முப்பத்தி மூன்று தேவர்கள்
# திருஷ்டாவதி ஆறு

**திருஷ்டாவதி ஆறு** (*Drishadvati River*) (சமசுகிருதம்:*Dṛṣad-vatī*), இந்து தொன்மவியலில் ரிக் வேதததில் பிரம்மவர்த்தம் பகுதியில் சரசுவதி ஆற்றை ஒட்டிப் பாய்ந்தாக கூறப்பட்ட ஆறுகளில் ஒன்றாகும். மனுதர்ம சாத்திரத்தின்படி சரஸ்வதி ஆறு மற்றும் திருஷ்டாவதி ஆறுகள் கலக்குமிடமான பிரம்மவர்த்தம் பகுதிகளில், ரிஷிகள் தெய்வ மந்திரங்களை உணர்ந்து வேதத்தையும், வேத சமயத்தையும் கட்டமைத்தனர். அதுவே வேத காலம் என்பர்.  
/குரு நாடு மற்றும் முற்கால ஹரப்பாவின் ஹக்ரா-சத்லஜ்-யமுனா பாய்ந்த வேத கால மற்றும் தற்கால காக்கர்-அக்ரா ஆறுகள் மற்றும் பழங்கால கால்வாய்களும் இதனையும் காண்க: this satellite image.  
1 = பண்டைய ஆறுகள்  
2 =தற்கால ஆறுகள்  
3 = தற்கால தார் பாலைவனம்  
4 = பண்டைய கடற்கரை  
5 = தற்கால கடற்கரை  
6 = தற்கால ஊர்கள்  
7 =ஹரப்பாவின் வறண்ட சரசுவதி-ஹக்ரா ஆற்றுப் பாதைகள் மற்றும் ஹரப்பானுக்கு முந்தைய சட்லஜ் பழங்காலக் கால்வாய்கள். ரிக் வேதப்படி, திருஷ்டவதி ஆற்றின் கரைகளில், வேத கால மக்கள் சமயச் சடங்குகள் செய்வர் எனக்குறிப்பிட்டுள்ளது.  
மனுதரும சாத்திரம், வேத கால பகுதியான பிரம்மவர்த்தின் எல்லைகளாக புனித திருஷ்டாவதி ஆறும், சரஸ்வதி ஆறும் இருந்ததாக கூறுகிறது.  
சரஸ்வதி ஆறு குரு நாட்டின் வடக்கெல்லையாகவும், திருஷ்டாவதி ஆறு குரு நாட்டின் தெற்கில் பாய்ந்ததாகவும் மற்றும் பிரம்மவர்த்தப் பகுதியின் வடக்கெல்லையாக இருந்தது. ரிக் வேத மந்திரத்தின் (3.3.4) கூற்றுப்படி, சரஸ்வதி மற்றும் திருஷ்டாவதி ஆற்றாங்கரையில் வேதச் சடங்குகள் செய்தனர். .
# திருஷ்டாவதி ஆறு

## தோற்றம்

திருஷ்டாவதி ஆறு தற்போது இமாசலப் பிரதேசத்தில் உற்பத்தி ஆகும் சௌதங் ஆறு என அறிஞர்கள் கூறுகிறார்கள்.1871ல் அலெக்சாண்டர் கன்னிங்காம் என்பவர் தற்போதைய ரக்சி ஆற்றின் பழைய பெயர் திருஷ்டாவதி ஆறு என்பர்.
# மாஜு விரைவுச்சாலை

**மாஜு விரைவுச்சாலை** அல்லது **கோலாலம்பூர்-புத்ராஜெயா விரைவுச்சாலை** (ஆங்கிலம்; *Maju Expressway* (**MEX**) அல்லது *Kuala Lumpur–Putrajaya Expressway (KLPE)* & *KL–KLIA Dedicated Expressway*; &nbsp;மலாய்: *Lebuhraya Kuala Lumpur-Putrajaya*) என்பது மலேசியா, கிள்ளான் பள்ளத்தாக்கில் உள்ள ஒரு விரைவுச் சாலை வலையமைப்பாகும்.  
26 கிமீ (16 மைல்) நீளமுள்ள இந்த விரைவுச்சாலை, கோலாலம்பூர் மாநகர மையத்தை, சிலாங்கூர், செப்பாங்கில் உள்ள கோலாலம்பூர் பன்னாட்டு வானூர்தி நிலையத்துடன் (KLIA) இணைக்கிறது. இந்த விரைவுச்சாலை, மலேசிய பல்லூடகப் பெருவழியின் (MSC) முதுகெலும்பாகும்.  
இந்த விரைவுச்சாலையின் கிலோமீட்டர் **0**, கோலாலம்பூர் கம்போங் பாண்டான் பரிமாற்றச் சாலையில் *(Kampung Pandan Interchange),* துன் ரசாக் எக்ஸ்சேஞ்சு பரிமாற்றச் சாலைக்கு *(Tun Razak Exchange)* வெளியே அமைந்துள்ளது.
# மாஜு விரைவுச்சாலை

## வரலாறு

மாஜு விரைவுச்சாலையின் கட்டுமானம் திசம்பர் 6, 2004-இல் தொடங்கி; திசம்பர் 5, 2007-இல் நிறைவடைந்து; திசம்பர் 13, 2007-இல் வாகனப் போக்குவரத்திற்குத் திறக்கப்பட்டது. இந்த விரைவுச்சாலை மலேசியத் தலைநகரான கோலாலம்பூருக்கும், மலேசிய அரசாங்கத்தின் புதிய நிர்வாக மையமான புத்ராஜெயாவிற்கும் இணைப்பை வழங்குகிறது.  
மேலும் மலேசிய பல்லூடகப் பெருவழி (**MSC**); மற்றும் கோலாலம்பூர் பன்னாட்டு வானூர்தி நிலையத்தின் மையமான சைபர்ஜெயாவிற்கும் இடையே துரிதமான போக்குவரத்து இணைப்பையும் வழங்கி வருகிறது. ஆகியவற்றை கோலாலம்பூருடன் இணைக்கும் நெறிமுறை விரைவுச்சாலை என மாஜு விரைவுச்சாலை **(MEX**) பரிந்துரைக்கப்பட்டுள்ளது.  
மாஜு விரைவுச்சாலை, புத்ராஜெயா மற்றும் கோலாலம்பூருக்கும் இடையிலான பயண நேரத்தை 60 நிமிடங்களில் இருந்து 30 நிமிடங்களாக அல்லது முந்தைய பயண நேரத்தில் பாதியாகக் குறைக்கிறது. அதே வேளையில் கம்போங் பாண்டான், சாலாக் செலாத்தான், கூச்சாய் லாமா, புக்கிட் ஜாலில் மற்றும் புத்ராஜெயா உத்தாமா ஆகிய இடங்களில் மாற்றுச் சாலைகளையும் கொண்டுள்ளது.
- விரைவுச்சாலைகளில் பல மேம்பாலங்கள்
- புக்கிட் ஜாலில் மற்றும் செரி கெம்பாங்கான் இடையே நீண்ட நேரான பிரிவுகள்
- சாலாக் செலாத்தான் பகுதியில் இருந்து கோலாலம்பூர் வானலைக் காட்சிகள்
# மாஜு விரைவுச்சாலை

## சுங்கக் கட்டணங்கள்

| கட்டணம்
(மலேசிய ரிங்கிட் RM) |  |  |  |  |  |
| --- | --- | --- | --- | --- | --- |
| **0** | விசையுந்துகள்
<small>(இரண்டு அச்சுகள் மற்றும் இரண்டு சக்கரங்கள் கொண்ட வாகனங்கள்)</small> | இலவசம் |  |  |  |
| **1** | தனியார் வாகனங்கள்
<small>(இரண்டு அச்சுகள் மற்றும் மூன்று அல்லது நான்கு சக்கரங்களைக் கொண்ட வாகனங்கள் (வாடகை உந்துகள் மற்றும் பேருந்துகள் தவிர)))</small> | 2.00 | 2.20 | 3.50 |  |
| **2** | கூடு உந்துகள் மற்றும் பிற சிறிய சரக்கு வாகனங்கள்
<small>(இரண்டு அச்சுகள் மற்றும் ஐந்து அல்லது ஆறு சக்கரங்கள் கொண்ட வாகனங்கள் (பேருந்துகள் தவிர))</small> | 4.00 | 4.40 | 7.00 |  |
| **3** | பெரிய சுமையுந்துகள்
<small>(மூன்று அல்லது அதற்கு மேற்பட்ட அச்சுகளைக் கொண்ட வாகனங்கள் (பேருந்துகள் தவிர))</small> | 6.00 | 6.60 | 10.50 |  |
| **4** | வாடகை உந்துகள் | 1.00 | 1.10 | 1.80 |  |
| **5** | பேருந்துகள் | 1.50 | 2.20 | 2.50 | } |
# நேனாவத் பாலு நாயக்

**நேனாவத் பாலு நாயக்** (*Nenavath Balu Naik*) என்பவர் இந்தியாவைச் சேர்ந்த ஓர் அரசியல்வாதியாவார். தெலுங்கானா மாநிலத்தில் சட்டமன்ற உறுப்பினராக இருந்தார். 2009 ஆம் ஆண்டு நடைபெற்ற சட்டமன்ற தேர்தலில் ஆந்திரப் பிரதேச சட்டமன்றத்திற்கு தேர்ந்தெடுக்கப்பட்டார். தேவரகொண்டா சட்டமன்றத் தொகுதியைச் சேர்ந்த இவர் பட்டியல் பழங்குடி லாமாபாடி, சமூகத்தைச் சேர்ந்தவர்.
# தனபாக்கியம் (தொலைக்காட்சித் தொடர்)

**தனபாக்கியம் ** என்பது விஜய் தொலைக்காட்சியில் 10 நவம்பர் 2025 முதல் திங்கள் முதல் வெள்ளி வரை இரவு 7:00 மணிக்கு ஒளிபரப்பான குடும்பம் அரசியல் மற்றும் நகைச்சுவை கலந்த தொலைக்காட்சி தொடர் ஆகும்.  
இந்த தொடர் 'நிம்கி முகியா' என்கிற இந்தி தொடரின் தமிழாக்கம் ஆகும். இந்த தொடரில் கலக்க போவது யாரு நிகழ்ச்சியில் தொகுப்பாளியாக அறிமுகமான ஜாக்குலின் முதல் முதலாக தேன்மொழி என்ற கதாபாத்திரத்தின் மூலம் கதாநாயகியாக அறிமுகமாகிறார். இவருக்கு ஜோடியாக சித்தார்த் அருள் என்ற காதாபாத்திரத்தில் நடிக்கின்றார். இந்த தொடர் 13 நவம்பர் 2021 அன்று 491 அத்தியாயங்களுடன் நிறைவு
# காயம்குளம் - 2

**காயம்குளம் - 2** *(Kym 2), வேளாண் பெயர்; **பாக்யா** (Bhagya)*, எனப்படும் இந்த நெல் வகை, **தடுக்கன்** மற்றும் ஜெயா ஆகிய நெல் இரகங்களை ஒத்திசைவு அமைப்பு (HS) முறையில் உருவாக்கப்பட்ட ஒரு புதிய நெல் இரகமாகும். தென்னிந்தியாவின் கேரள மாநில ஆலப்புழா மாவட்டம், காயம்குளம் பகுதியில் அமைந்துள்ள " ஓனாட்டுக்கரை வட்டார வேளாண் ஆராய்ச்சி நிலையம்" (RRS), 1985 ஆம் ஆண்டு வெளியிட்ட இந்த நெல் இரத்தை பொதுவாக **பாக்யா** எனும் வேளாண் பெயரில் அழைக்கப்படுகிறது.
# காயம்குளம் - 2

## பின்னணி

மிகக் குறுகிய கால அளவில் அறுவடைக்கு தயாராகும் இந்த நெல் வகை, 100 - 105 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, சிவப்பு நிறமாகும். ஒனாட்டுக்கரை கிழக்கு மற்றும் செங்கப்பிக்கல் பகுதியில் முதல் பயிர் பருவத்திற்கு ஏற்ற இது, ஆரம்ப வளர்ச்சி கட்டங்களில் வறட்சியை தாங்கும். மேலும் கருகல் நோய், தண்டு துளைப்பான், இலை சுருட்டுப்புழு மற்றும் கூண்டுப் புழுவை மிதமாக எதிர்க்கும் என கூறப்படுகிறது.
# அருணா ஜெகதீசன்

**அருணா ஜெகதீசன்** என்பவர் ஓய்வு பெற்ற சென்னை உயர்நீதிமன்ற முன்னாள் நீதிபதியாவார். இவர் 2009 முதல் 2015 வரை சென்னை உயர்நீதிமன்றத்தில் நீதிபதியாகப் பணியாற்றினார்.
# அருணா ஜெகதீசன்

## தனி நபர் ஆணையம்

2018 ஆம் ஆண்டு மே 22 ஆம் தேதி தூத்துக்குடியில் 13 நபர்கள் உயிரிழப்பிற்குக் காரணமான துப்பாக்கிச்சூடு நிகழ்வினை விசாரிக்க இவர் தலைமையில் ஒரு நபர் விசாரணை ஆணையம் அமைக்கப்பட்டது. 2025 ஆம் ஆண்டு செப்டம்பரில் கரூரில் 41 நபர்கள் உயிரிழப்பிற்குக் காரணமான கூட்ட நெரிசலை விசாரிக்க இவர் தலைமையில் ஒரு நபர் விசாரணை ஆணையம் அமைக்கப்பட்டது.
# ரிபுக்கள்

**ரிபு** (*Ribhus* (சமசுகிருதம்: ऋभु),என்பது மிகவும் பழமையான சமஸ்கிருதச் சொல் ஆகும். அதன் பொருள் காலப்போக்கில் மாறிவிட்டது. ஆரம்பகால வேத இலக்கியங்களில், *ரிபு* என்பது சூரியனைக் குறிக்கிறது. பின்னர், ரிபு என்பது "காற்றின் கடவுள்" என்று பொருள் கொள்ளப்பட்டது. பின்னர், வேதத்திற்குப் பிந்தைய காலத்தில், இது மூன்று கைவினைஞர்களைக் குறிக்கும் கூட்டுச் சொல்லாக மாறியது. இந்த கைவினைஞர்கள் "ரிபாவா" என்று அழைக்கப்படுகிறார்கள். மேலும் அவர்களின் திறன் மற்றும் தியாகம் காரணமாக, அவர்கள் கடவுள்களாகக் கருதப்பட்டார்கள். சுதன்வாவின் மூன்று மகன்களான ரிபு, வாஜ் மற்றும் விப்வன் (அல்லது விபு) "அரை கடவுள்கள்" என்று அழைக்கப்படுகிறார்கள். இவர்களில் மூத்தவர் ரிபு. இச்சகோதர்களை கூட்டாக ரிபுக்கள் என்று அழைக்கப்படுகிறார்கள்.  
ரிபு என்பதன் நேரடிப் பொருள் புத்திசாலி, திறமையானவர், ஆராய்ச்சியாளர், புதுமைப்பித்தன், கைவினைஞர், தேரோட்டி, முதலியன.  
மந்திரம்: ஷां நோ ரிபவஹ் சுக்ருதஹ் சுஹஸ்தாஹ்
(சிறந்த கருவிகளைக் கொண்ட புத்திசாலித்தனமான கைவினைஞர்களான ரிபவஹ் நமக்கு மகிழ்ச்சியைத் தரட்டும்.)  
சில வேத நூல்களில் ரிபுக்களை காலை ஒளியின் கடவுள் மற்றும் இந்திரனின் மகன்களாக விவரிக்கப்படுகிறார்கள். அதர்வண வேதம் போன்ற பிற இலக்கியங்களில் ரிபுக்களை சுதன்வனின் (அதாவது: நல்ல வில்லாளி) மகன்களாக விவரிக்கின்றது.. இருப்பினும் அனைத்து சமஸ்கிருத இலக்கியங்களிலும், இந்த மூவரும் (ரிபுக்கள்) தங்கள் படைப்பாற்றல் மற்றும் புதுமைக்கு பெயர் பெற்றவர்களாக குறித்துள்ளது.. அவர்கள் இந்திரன் மற்றும் பிற கடவுள்களுக்கு இரதங்கள், காமதேனு, ஆறு வாய்க்கால்கள் மற்றும் ஆயுதங்களை உருவாக்குகிறார்கள்.  
பிற்கால புராணங்கள் ரிபுக்கள் பூமியில் மனிதர்களாகப் பிறந்து தங்கள் கலை மற்றும் கைவினைகளைப் பரப்பியதாகக் கூறுகிறது. அவர்கள் மிகவும் எளிமையானவர்கள் மற்றும் கனிவானவர்கள்
# சா ஆலாம் விரைவுச்சாலை

**சா ஆலாம் விரைவுச்சாலை** (ஆங்கிலம்; *Shah Alam Expressway* (**KESAS**) &nbsp;மலாய்: *Lebuhraya Shah Alam*) என்பது தீபகற்ப மலேசியாவில் 57.5-கிலோமீட்டர் (35.7-மைல்) கட்டுப்படுத்தப்பட்ட அணுகல் விரைவுச்சாலை ஆகும். இந்த விரைவுச்சாலை சிலாங்கூர், கிள்ளான், பண்டமாரான் நகரில் தொடங்கி கோலாலம்பூர் செரி பெட்டாலிங் வரை செல்கிறது.  
கோலாலம்பூர்-கிள்ளான் நெடுஞ்சாலை மற்றும் கிள்ளான் பள்ளத்தாக்கு புதிய விரைவுச்சாலை ஆகியவற்றுக்குப் பிறகு கிள்ளான் பள்ளத்தாக்கில் மூன்றாவது விரைவுச்சாலையாக இந்த சா ஆலாம் விரைவுச்சாலை விளங்குகிறது. இந்த விரைவுச்சாலை கோலாலம்பூர் மத்திய வட்டச் சாலை 2 திட்டத்தின் *(Sunway Interchange–Sri Petaling Interchange)* ஒரு பகுதியாகும்.
# சா ஆலாம் விரைவுச்சாலை

## கண்ணோட்டம்

சா ஆலாம் விரைவுச்சாலை, நெரிசலான கோலாலம்பூர்-கிள்ளான் நெடுஞ்சாலைக்கு மாற்றாக உருவாக்கப்பட்டது. இந்த விரைவுச்சாலையில் செல்லும் ஒரு வாகனமோட்டி கிள்ளான் பள்ளத்தாக்கின் எந்தப் பகுதிக்கும் விரைவாகவும் எளிதாகவும் பயணிக்க முடியும்.  
சா ஆலாம் விரைவுச்சாலை கீழ்காணும் நெடுஞ்சாலை வலையமைப்புகளை இணைக்கிறது.
- டாமன்சாரா-பூச்சோங் விரைவுச்சாலை
- மலேசிய வடக்கு-தெற்கு விரைவுச்சாலை, மத்திய இணைப்பு
- மலேசிய வடக்கு-தெற்கு விரைவுச்சாலை
- மாஜு விரைவுச்சாலை
- கிள்ளான் பள்ளத்தாக்கு புதிய விரைவுச்சாலை
- கெமுனிங்-சா ஆலாம் விரைவுச்சாலை
- கோலாலம்பூர்–காராக் விரைவுச்சாலை  
சா ஆலாம் விரைவுச்சாலை ஒரு பிரபலமான பயணச் சாலையாக அறியப்படுகிறது. நாள் தோறும் ஒரு மில்லியனுக்கும் அதிகமான வாகனமோட்டிகள் இந்த வழித்தடத்தைப் பயன்படுத்துகின்றனர், இதில் 66% பேர் கட்டணமில்லா வழித்தடத்தைப் பயன்படுத்துகின்றனர். சிலாங்கூர், கிள்ளானில் உள்ள பண்டமாரான் மாற்றுச் சாலைக்கு அருகே கிலோமீட்டர் 18-இல் சா ஆலாம் விரைவுச்சாலை தொடங்குகிறது.
# சா ஆலாம் விரைவுச்சாலை

## கட்டுமானம்

இந்த விரைவுச்சாலையின் கட்டுமானப் பணிகள் 1994-ஆம் ஆண்டு தொடங்கியது. முதல் கட்டம் (சிபீல்ட்–செரி பெட்டாலிங்) 1996-ஆம் ஆண்டு நிறைவடைந்தது. இரண்டாம் கட்டம் (சிபீல்ட்–பண்டமாரான்) 1998-ஆம் ஆண்டு நிறைவடைந்தது. கோலாலம்பூரில் 1998 காமன்வெல்த் விளையாட்டுப் போட்டிகள் நடைபெற்ற போது, இந்த விரைவுச்சாலை புக்கிட் ஜாலில், கோலாலம்பூர் விளையாட்டு நகரத்திற்கு நுழைவாயிலாக மாறியது.  
1994-ஆம் ஆண்டு எக்சுபிரஸ் அட்டை *(Express TAG)* என்று அழைக்கப்படும் அதன் சொந்த மின்னணு கட்டண வசூல் அமைப்பை சா ஆலாம் விரைவுச்சாலை கொண்டிருந்தது. சூலை 1, 2004 முதல், மற்றும் அமைப்புகளுக்கு எக்சுபிரஸ் அட்டை மாற்றப்பட்டது.
# சா ஆலாம் விரைவுச்சாலை

## சுங்கக் கட்டணங்கள்

(சனவரி 15, 2013 முதல்)
| பிரிவு | வாகனங்களின் வகை | (மலேசிய ரிங்கிட் RM) |  |
| --- | --- | --- | --- |
| **0** | விசையுந்துகள், மிதிவண்டிகள் அல்லது 2 அல்லது அதற்கும் குறைவான சக்கரங்களைக் கொண்ட வாகனங்கள் | Free |  |
| **1** | வாடகை உந்துகள் தவிர்த்து 2 அச்சுகள் மற்றும் 3 அல்லது 4 சக்கரங்கள் கொண்ட வாகனங்கள் | RM2.00 |  |
| **2** | பேருந்துகளைத் தவிர்த்து 2 அச்சுகள் மற்றும் 5 அல்லது 6 சக்கரங்களைக் கொண்ட வாகனங்கள் | RM3.00 |  |
| **3** | 3 அல்லது அதற்கு மேற்பட்ட அச்சுகளைக் கொண்ட வாகனங்கள் | RM4.00 |  |
| **4** | வாடகை உந்துகள் | RM1.00 |  |
| **5** | பேருந்துகள் | RM1.50 | } |
# திலீபன், இச்வாகு குலம்

**திலீபன்** அல்லது **கட்வாங்கன்** (*Dilīpa*, also known as *Khaṭvāṅga* or *Khash*), பரத கண்டத்தின் கோசல நாட்டை ஆண்ட இச்வாகு குல மன்னர் ஆவார்.இவர் இராமாயணக் காவியத்தின் நாயகனான இராமரின் முன்னோர் ஆவார். இவரது மகன் புகழ் பெற்ற மன்னர் இரகு ஆவார். இவரை வைத்தே இச்வாகு குலத்திற்கு இரகுவம்சம் எனப்பெயர் பெற்றது.
# திலீபன், இச்வாகு குலம்

## தொன்ம வரலாறு

### வசிட்டருடன் சந்திப்பு

பத்ம புராணத்தின்படி ஒரு முறை திலீபன் மாமுனிவர் வசிட்டரை சந்தித்தார். அப்போது வசிட்டர் பரத கண்டத்தின் கங்கை போன்ற புனித ஆறுகளின் பெருமைகளை விவரித்தார்.
# திலீபன், இச்வாகு குலம்

## தொன்ம வரலாறு

### விரோசனன்

அசுரர் குல தலைவரான விரோசனன் மற்றும் தேவர்களின் தலைவரான இந்திரனுடன் நடந்த போரில், இந்திரனால் விரோசனனை வெல்ல முடியவில்லை. விரோசனனை வெல்ல இந்திரன் திலீபனின் உதவியை நாடினான். திலீபன் ரக்தேஸ்வரி தேவியை உபாசித்து, விரோசனன் மீது அம்பு எய்தினான். வீரோசனன் உடம்பிலிருந்து வெளியேறிய இரத்தம், ஒரு சொட்டு கூட பூமியில் சிந்தாமல் ரக்தேஸ்வரி தேவி குடித்ததால், விரோசனன் போரில் உயிரிழந்தான்..
# ரஞ்சனி (தொலைக்காட்சித் தொடர்)

## சர்வதேச ஒளிபரப்பு

- இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
- இந்த தொடரின் அத்தியாயங்கள் விஷன் டைம் என்ற யூடியூப் அலைவரிசை மற்றும் சன் நெக்ட்ஸ் என்ற இணைய மூலமாகவும் எப்பொழுது பார்க்கமுடியும்.  
இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியில் இந்த தொடர் திங்கள் முதல் வெள்ளி வரை இரவு 07:00 மணிக்கு சிங்களம் உபதலைப்புடன் ஒளிபரப்பாகிறது.
# இரகு

**இரகு** (*Raghu*) (சமசுகிருதம்:|रघु) அயோத்தியை தலைநகராகக் கொண்டு ஆண்ட இச்வாகு குலத்தின் கோசல நாட்டு மன்னரும், இராமரின் முன்னோரும் ஆவார். இவர் மன்னர் திலீபனின் மகனும் மற்றும் அஜனின் தந்தையும் ஆவார். காளிதாசன் இயற்றிய இரகுவம்சம் காவியத்தில் மன்னர் இரகுவின் வரலாறு கூறப்பட்டுள்ளது.
# இரகு

## இரகுவின் மரபு

விஷ்ணு புராணம், லிங்க புராணம் மற்றும் வாயு புராணம் திலீபனின் மகனாக தீர்க்கபாகுவை குறிப்பிடுகிறது. ஆனால் அரி வம்சம், பிரம்ம புராணம் மற்றும் சிவ புராணம் இரகுவை திலீபனின் மகன் என்றும், தீர்க்கபாகுவை இரகுவின் அடையாளமாக கூறுகிறது.
# எல். சம்பத்

**எல். சம்பத்** (*L. Sambath*) என்பவர் இந்தியாவின் புதுச்சேரி மாநிலத்தைச் சேர்ந்த ஓர் அரசியல்வாதியாவார். 1981 ஆம் ஆண்டில் இவர் பிறந்தார். புதுச்சேரி மாவட்டத்தின் முதலியார்பேட்டை சட்டமன்றத் தொகுதியிலிருந்து தேர்ந்தெடுக்கப்பட்டு புதுச்சேரி சட்டமன்ற உறுப்பினராக உள்ளார். 2021 ஆம் ஆண்டு நடைபெற்ற புதுச்சேரி சட்டமன்றத் தேர்தலில் திராவிட முன்னேற்றக் கழகத்தை பிரதிநிதித்துவப்படுத்தி வெற்றி பெற்றார்.
# எல். சம்பத்

## ஆரம்பகால வாழ்க்கையும் கல்வியும்

சம்பத் புதுச்சேரி மாவட்டத்தின், புதுச்சேரி மாவட்டம், முதலியார்பேட்டை பகுதியைச் சேர்ந்தவராவார். இவர் லீலாசாகரின் மகனாக அறியப்படுகிறார். இளங்கலை பட்டம் படித்துள்ளார். பின்னர் 2003 ஆம் ஆண்டு புதுச்சேரி டாக்டர் அம்பேத்கர் அரசு சட்டக் கல்லூரியில் சட்டம் படித்து முடித்தார்.
# அசமஞ்சன்

**அசமஞ்ஜசன்** அல்லது **அசமஞ்சன்** (*Asamanjasa* or *Asamanja*) (சமசுகிருதம்:असमञ्जस), இச்வாகு குல மன்னரான சகரனின் மூத்த மகன் ஆவார்.
# அசமஞ்சன்

## தொன்ம வரலாறு

### இராமாயணம்

மன்னர் சகரனுக்கு இரு மனைவியர்களுக்கு குழந்தைகள் இல்லை. எனவே இமயமலையில் தவமிருந்து,. முனிவர் பிருகு அளித்த வரத்தால், மூத்த மனைவி கேசினி அசமஞ்சன் எனும் ஒரு குழந்தையும் மற்றும் இளைய மனைவி 60,000 குழந்தைகள் பெற்றெடுத்தாள்.  
இளைஞன் அசமஞ்சன் குறும்புத்தனமாக நடந்து கொண்டான்.சரயு ஆற்றில் குழந்தைகளை தூக்கி எறிந்தும், மூழ்கடித்துக் கொன்றும் விளையாடினான். எனவே மன்னர் சகரன் அசமஞ்சனை நாட்டை விட்டு வெளியேற்றினார்.ஆனால் அசமஞ்சனின் மகன் அம்சுமான் மக்களிடத்தில் நற்பெயர் பெற்றான். மன்னர் சகரனுக்குப் பின் கோசல நாட்டை ஆண்டான்.
# அன்னிபால் கென்னடி

**அன்னிபால் கென்னடி ** (*Annibal Kennedy*) என்பவர் இந்தியாவின் புதுச்சேரி மாநிலத்தைச் சேர்ந்த ஓர் அரசியல்வாதியாவார். 1965 ஆம் ஆண்டில் இவர் பிறந்தார். புதுச்சேரி மாவட்டத்தின் உப்பளம் சட்டமன்றத் தொகுதியிலிருந்து தேர்ந்தெடுக்கப்பட்டு புதுச்சேரி சட்டமன்ற உறுப்பினராக உள்ளார். 2021 ஆம் ஆண்டு நடைபெற்ற புதுச்சேரி சட்டமன்றத் தேர்தலில் திராவிட முன்னேற்றக் கழகத்தை பிரதிநிதித்துவப்படுத்தி வெற்றி பெற்றார்.
# அன்னிபால் கென்னடி

## ஆரம்பகால வாழ்க்கையும் கல்வியும்

கென்னடி இந்தியாவின் புதுச்சேரி மாநிலத்தைச் சேர்ந்தவர் ஆவார். புதுச்சேரியிலுள்ள சர்வரிராயலு தெருவில் வசிக்கிறார். அன்னிபால் விக்டரின் மகனாக இவர் அறியப்படுகிறார். புதுச்சேரி தாகூர் கலை மற்றும் அறிவியல் கல்லூரியில் 1990 ஆம் ஆண்டில் இளங்கலை பட்டம் பெற்றார். வீட்டு மனை விற்றல் வாங்கல் தொழில் முதல்வராக பணிபுரிந்தார். 2016 ஆம் ஆண்டு நடைபெற்ற புதுச்சேரி சட்டமன்றத் தேர்தலில் இவர் 8,503 வாக்குகளைப் பெற்றார். ஆனால் அனைத்திந்திய அண்ணா திராவிட முன்னேற்றக் கழகத்தின் வேட்பாளர் ஏ.அன்பழகனிடம் 908 வாக்குகள் வித்தியாசத்தில் தோல்வியடைந்தார்.
# செரி பெட்டாலிங்

**செரி பெட்டாலிங்** அல்லது **பண்டார் பாரு செரி பெட்டாலிங்** (ஆங்கிலம்; மலாய்: *Sri Petaling* அல்லது *Bandar Baru Sri Petaling*) என்பது மலேசியா, கோலாலம்பூர் கூட்டரசு பிரதேசத்தில் உள்ள ஒரு புறநகர் பகுதி ஆகும்.  
கோலாலம்பூர் மாநகரின் தெற்கே, செபுத்தே மக்களவைத் தொகுதிக்குள் அமைந்துள்ள இந்த புறநகர் பகுதி, எப்பி கார்டன் *(Happy Garden),* தாமான் ஒயூஜி *(Taman OUG),* கூச்சாய் லாமா மற்றும் புக்கிட் ஜாலில் ஆகிய நகரங்களை எல்லைகளாகக் கொண்டுள்ளது.
# செரி பெட்டாலிங்

### அணுகல்

புத்ராஜெயா, சைபர்ஜெயாவில் உள்ள அரசாங்கத் துறைகளுக்கான அணுகலும் கோலாலம்பூர் பன்னாட்டு வானூர்தி நிலையத்திற்குச் செல்வதற்கான எளிய வசதிகளும் செரி பெட்டாலிங்கில் உள்ளன. இந்த நகர்ப்புறத்திற்கு அருகில் சிப்பாங் பன்னாட்டு சுற்றுகை, கோலாலம்பூர் மாநகர மையம், பெட்டாலிங் ஜெயா, சுபாங் ஜெயா, டாமன்சாரா அயிட்ஸ் மற்றும் பூச்சோங், சா ஆலாம், கிள்ளான் ஆகிய இடங்கள் உள்ளன.
# செரி பெட்டாலிங்

## வரலாறு

1977-ஆம் ஆண்டில் பண்டார் பாரு செரி பெட்டாலிங் நகரத்தின் கட்டுமானங்கள் முன்மொழியப்பட்டன. 1981-ஆம் ஆண்டில் பெட்டாலிங் கார்டன் பெர்காட் *(Petaling Garden Berhad)* எனும் சொத்து மேம்பாட்டு நிறுவனம் கட்டுமானங்களைத் தொடங்கியது.  
1980 - 1990-களின் நடுப்பகுதி வரை, இந்த இடம் ஒரு குப்பைக் கிடங்காக இருந்தது. அதனால் இந்தப் பகுதி 'குப்பைப் பகுதி' என்று பரவலாக அறியப்பட்டது. பின்னர் குப்பைகளைக் கொட்டுவது கட்டம் கட்டமாக நிறுத்தப்பட்டது. இந்த இடம் தூய்மையாக்கப்பட்ட பின்னர் வீடுமனை கட்டுமானங்கள் தொடங்கின.  
மேலும் அதே இடத்தில் 1998-ஆம் ஆண்டு காமன்வெல்த் விளையாட்டுப் போட்டிகளுக்காக *(1998 Commonwealth Games)* விளையாட்டு துணை வளாகமும் உருவாக்கப்பட்டது; பின்னர் காலத்தில் இந்த இடம் அதிக அளவிலான வாகனங்கள் நிறுத்துமிடமாகவும் மாறியது.
# செரி பெட்டாலிங்

## வரலாறு

### விரைவுச்சாலைகள்

1980-களின் முற்பகுதியில் செரி பெட்டாலிங்கில் மக்கள் தொகை அதிகமாக இல்லை. ஏனெனில் அது கோலாலம்பூர் நகரத்திலிருந்து சற்றே தொலைவில் இருந்தது; மற்றும் சற்று தனிமைப்படுத்தப்பட்ட நிலையிலும் இருந்தது. 1980-களின் பிற்பகுதியில் மக்கள் தொகை அதிகரித்தது. அடுத்த பத்தாண்டுகளில், வளர்ச்சி தொடர்ந்தது; மற்றும் மக்கள் தொகையும் அதிகரித்தது. 1997-இல், இந்த நகர்ப்பகுதிக்கு அருகில் சா ஆலாம் விரைவுச்சாலை (**KESAS**) திறக்கப்பட்டது. 2007-இல், மாஜு விரைவுச்சாலையும் (**MEX**) திறக்கப்பட்டது.  
இந்த அதிவேக விரைவுச்சாலைகள்; இங்கு வசிக்கும் மக்களை கோலாலம்பூர் மாநகர மையம், புத்ராஜெயா, சைபர்ஜெயா மற்றும் கோலாலம்பூர் பன்னாட்டு வானூர்தி நிலையம் போன்ற முக்கியமான இடங்களை இணைக்கிறது.
# செரி பெட்டாலிங்

## போக்குவரத்து

இந்த நகர்ப்பகுதி கோலாலம்பூர் மாநகர மையத்திலிருந்து தெற்கே 15 கி.மீ தொலைவில் அமைந்துள்ளது; மற்றும் கோலாலம்பூர்–சிரம்பான் விரைவுச்சாலை, சா ஆலாம் விரைவுச்சாலை (KESAS), பந்தாய் புதிய விரைவுச்சாலை (NPE), கோலாலம்பூர் மத்திய வட்டச் சாலை 2 (MRR2), மாஜு விரைவுச்சாலை (MEX) போன்ற நெடுஞ்சாலைகளிலிருந்து எளிதில் அணுகக்கூடிய நிலையிலும் உள்ளது.  
செரி பெட்டாலிங் நகர்ப்பகுதி செரி பெட்டாலிங் வழித்தடத்தில் புக்கிட் ஜாலில் எல்ஆர்டி நிலையம்; செரி பெட்டாலிங் எல்ஆர்டி நிலையம் என இரண்டு இலகுரக எல்ஆர்டி தொடருந்து நிலையங்களைக் கொண்டுள்ளது. தவிர புத்ராஜெயா வழித்தடத்தில் தாமான் நாகா இமாஸ் எம்ஆர்டி நிலையத்தையும் கொண்டுள்ளது.
# சிறீலங்காஸ் சீக்ரெட்ஸ்: ஹவ் தி ராஜபக்சே ரிஜிம் கெட்ஸ் அவே வித் மர்டர்

***இலங்கையின் ரகசியங்கள்: ராஜபக்ச ஆட்சி கொலைப்பழியிலிருந்து தப்பிப்பது எப்படி*** (*Sri Lanka's Secrets: How the Rajapaksa Regime Gets Away with Murder*) என்பது ஆத்திரேலிய எழுத்தாளரும், மூத்த பத்திரிகையாளரும், செயற்பாட்டாளருமான ட்ரெவர் கிராண்ட் 2014 ஆம் ஆண்டு எழுதிய புத்தகமாகும். இந்நூல் இலங்கை அரசாங்கத்தால் தமிழ் மக்கள் மீது நடத்தப்பட்ட பல்வேறு வகையான இனப்படுகொலைகளையும் அதில் பன்னாட்டு நிறுவனங்களின் உடந்தையையும் ஆராய்கிறது.  
சித்திரவதைக்கு ஆளானவர்களுடனும் துன்புறுத்தப்பட்ட பிற புகலிடக் கோரிக்கையாளர்களுடனும் நெருக்கமாகப் பணியாற்றிய கிராண்ட், கொழும்பில் ஆட்சியில் இருந்த சிங்களப் பேரினவாதத்தின் அளவையும், பல்லாயிரக்கணக்கான அப்பாவி தமிழ் மக்களைப் படுகொலை செய்து, பின்னர் அதன் இனவழிப்புத் திட்டத்தைத் தொடர மிருகத்தனமான ஒரு ஆட்சியை அனுமதித்து உதவிய புது தில்லி, வாஷிங்டன், வெஸ்ட்மின்ஸ்டர் அரசுகளின் தீய உடந்தையையும் குறிப்பிடுகிறார்.  
இந்த நூலில் சுமார் 90 பக்க ஒளிப்பட ஆதாரங்களும், பல நேரில் கண்ட சாட்சிகளின் விவரங்களும் உள்ளன. இந்தப் புத்தகம் மோனாஷ் பல்கலைக்கழக பதிப்பகத்தால் வெளியிடப்பட்டது, இதற்கு புகழ்பெற்ற மனித உரிமை வழக்கறிஞர் ஜெஃப்ரி ராபர்ட்சனின் முன்னுரை எழுதியுள்ளார்.
# சிறீலங்காஸ் சீக்ரெட்ஸ்: ஹவ் தி ராஜபக்சே ரிஜிம் கெட்ஸ் அவே வித் மர்டர்

## சுருக்கம்

போர் மற்றும் அதன் பின்விளைவுகளின் வரைபட விளக்க ஒளிப்படங்களுடன் விளக்கப்பட்டுள்ள இந்த நூல் போரால் பாதிக்கபட்டு உயிர் பிழைத்தவர்களின் மனதை உருக்கும் நேரில் கண்ட சாட்சிகளின் பதிவுகளைக் கொண்டுள்ளது.
# எம். ஏ. பி. ஆறுமுகசாமி

**எம். ஏ. பி. ஆறுமுகசாமி** (*M. A. B. Arumugasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் வத்தலகுண்டு வட்டம் அய்யம்பாளையம் கிராமத்தினைச் சேர்ந்தவர். திண்டுக்கல் தூய மேரி உயர்நிலைப் பள்ளியில் ஆரம்பக் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆத்தூர் - திண்டுக்கல் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கலப்புலோகம் 601

**கலப்புலோகம் 601** (*Alloy 601*) என்பது நிக்கல் மற்றும் குரோமியம் தனிமங்கள் கலந்து உருவாகும் உலோகக் கலவையாகும். சிறிதளவு அலுமினியம், சிலிக்கான், தாமிரம் மற்றும் மாங்கனீசு ஆகிய தனிமங்களும் இக்கலப்புலோகத்தில் கலந்துள்ளன. நல்ல உயர் வெப்பநிலை வலிமை, ஆக்சிசனேற்ற நிலைமைகளின் கீழ் அரிப்பு எதிர்ப்பு உள்ளிட்ட பல விரும்பத்தக்க பண்புகளை இக்கலப்புலோகம் உருவாக்குகிறது. நீண்ட சேவை வெளிப்பாட்டிற்குப் பிறகு நீர்த்துப்போகும் தன்மையைத் தக்க வைத்துக் கொள்கிறது. வெப்ப எதிர்ப்பு மற்றும் அரிப்பு எதிர்ப்பு தேவைப்படும் பல்வேறு வகையான பொறியியல் உபகரணங்களில் இக்கலப்புலோகம் பெரும்பாலும் பயன்படுத்தப்படுகிறது.
# கலப்புலோகம் 601

## இயைபு

| குறைந்தபட்சம் | 58 | 21 | 0 | 0 | 0 | 0 | 0 | மீதி | 1 |  |
| --- | --- | --- | --- | --- | --- | --- | --- | --- | --- | --- |
| அதிகபட்சம் | 63 | 25 | 1 | 0.1 | 1 | 0.5 | 0.015 | மீதி | 1.7 | } |
# கலப்புலோகம் 601

## பண்புகள்

ஒருங்கிணைந்த எண் அமைப்பு கலப்புலோகம் 601 உலோகக் கலவையை என்06601 என்ற எண் மூலமாக அடையாளப்படுத்துகிறது. கலப்புலோகம் 600 உலோகக் கலவையைப் போன்ற பண்புகளைப் இதுவும் பகிர்ந்து கொள்கிறது. ஆனால் அலுமினியத்தைச் சேர்ப்பதால் அதிக வெப்பநிலை ஆக்சிசனேற்றத்திற்கு அதிக எதிர்ப்புத் திறனை வெளிப்படுத்துகிறது. வெப்ப எதிர்ப்பு மற்றும் ஆக்சிசனேற்ற எதிர்ப்பு இரண்டும் இணைந்த கலவை என்பது, கதிரியக்க குழாய்கள் போன்ற பயன்பாடுகளுக்கு வெப்ப செயலாக்கத் துறையில் பெரும்பாலும் பயன்படுத்தப்படுகிறது என்பதாகும். பொதுவாக விண்வெளித் துறையில் எரிவாயு விசையாழி கத்திகள், எரிப்பு அறை-உருளைகள் மற்றும் தாரை இயந்திரப் பற்றவைப்பான்கள் போன்ற உயர் வெப்பநிலை பயன்பாடுகளிலும் பயன்படுத்தப்படுகிறது.
# பி. கே. டி. நடராஜன்

**பி. கே. டி. நடராஜன்** (*Natarajaan. P. K. T.*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் அய்யம்பாளையம் கிராமத்தினைச் சேர்ந்தவர். அனைத்திந்திய அண்ணா திராவிட முன்னேற்றக் கழகம் கட்சியினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆத்தூர் - திண்டுக்கல் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# டியூட்

**டியூட்** (Dude) என்பது 2025-இல் வெளிவந்த அதிரடிக் காதல் திரைப்படம் ஆகும். மைத்திரி மூவி மேக்கர்சு தயாரித்துள்ள இப்படத்தில் பிரதீப் ரங்கநாதன், சரத்குமார், ரோகிணி ஆகியோர் நடித்துள்ளனர். இப்படத்தை அறிமுக இயக்குநர் கீர்த்தீஸ்வரன் இயக்கியுள்ளார். இந்தப்படம் தீபாவளியை ஒட்டி 2025 அக்டோபர் 17 அன்று வெளியானது.
# டியூட்

## நடிகர்கள்

- பிரதீப் ரங்கநாதன் - அகன் சிதம்பரம்
- மமிதா பைஜு - குறள் (எ) குறளரசி அதியமான்
- சரத்குமார் - அதியமான் அழகப்பன், குறளின் தந்தை
- இரிது அரூன் - பாரி
- திராவிட் செல்வம் - லக்ஸ்
- ரோகிணி - பார்வதி, அகனின் தாய்
- ஐஸ்வரியா சர்மா - சம்யுக்தா
# டியூட்

## இசை

இப்படத்திற்கு சாய் அபயங்கர் இசையமைத்துள்ளார்.
# டியூட்

## விமர்சனங்கள்

திரைப்படத்திற்கு வந்த விமர்சனத்தில் பல செயற்கையான காட்சிகள் இருந்தாலும் பொழுதுபோக்கான படமாக அமைந்துள்ளது என்று குறிப்பிட்டுள்ளனர். கல்கி வலைதளத்தில் வந்த விமர்சனத்தில் "சற்று பிசகினாலும் விரசமாக மாறக்கூடிய கதையை நேர்த்தியாக தந்ததற்காகப் பாராட்டலாம். டியூட்- தீபாவளி சரவெடி" என்று விமர்சனம் எழுதினர். இந்து தமிழ் திசை வலைதளத்தில் வந்த விமர்சனத்தில் "ஹீரோயினைத் திட்டினால் கைதட்டல் பெறலாம் என்று யோசித்து சில வசனங்கள் வைக்கப்பட்டதாகத் தோன்றுகிறது. அதேபோல படத்தின் க்ளைமாக்ஸும் அதீத சினிமாத்தனம் வந்து ஒட்டிக் கொண்டதைப் போன்ற உணர்வு. சற்றே மாற்றி யோசித்திருக்கலாம். இந்த வெகு சில குறைகளைத் தாண்டி தீபாவளி விடுமுறையில் கலகலப்பான, கொண்டாட்ட மனநிலையுடன் இரண்டரை மணி நேரத்தை செலவிட விரும்புவோர் தாராளமாகச் சென்று பார்க்கக் கூடிய படமாக வந்துள்ளது இந்த ‘டியூட்’" என்று எழுதினர். வீரகேசரி வலைதளத்தில் வந்த விமர்சனத்தில் "இதுபோன்ற காதல் கதைகளில் சுவராசியமான முடிச்சுகளும்.. அதனை அதைவிட சுவாரசியமாக அவிழ்க்கும் அழுத்தமான காட்சிகளும் இடம்பெறுவது தான் பலம். இதில் முடிச்சுகள் பலம். ஆனால் அதற்கான அவிழ்ப்புகள் தான் பலவீனம். டியூட் - ரொமான்டிக் சுவையற்ற சொக்லெட்" என்று எழுதி மதிப்பீடுகள் தந்தனர். ஆனந்த விகடன் வலைதளத்தில் வந்த விமர்சனத்தில் "கலர்புல் முக்கோணக் காதல் கலாட்டாவாக இரசிக்க வைத்ததோடு, சாதிவெறியின் கோர முகத்தைத் தோலுரித்து, நம்பிக்கையூட்டுகிறார் 'ட்யூட்'" என்று எழுதினர்.
# சிக்ராய் சட்டமன்றத் தொகுதி

**சிக்ராய் சட்டமன்றத் தொகுதி** *(Sikrai Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது தௌசா மாவட்டத்தில் அமைந்துள்ளது. இது தௌசா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
# சிக்ராய் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | இராம் சந்திரா | இந்திய தேசிய காங்கிரசு</br> |  |
| 1977 | இராம் கிசோர் மீனா | ஜனதா கட்சி |  |
| 1980 | பாரதிய ஜனதா கட்சி</br> |  |  |
| 1985 | பிரபு தயாள் | இந்திய தேசிய காங்கிரசு</br> |  |
| 1990 | இராம் கிசோர் மீனா | பாரதிய ஜனதா கட்சி</br> |  |
| 1993 | மகேந்திர குமார் மீனா | இந்திய தேசிய காங்கிரசு</br> |  |
| 1998 |  |  |  |
| 2003 | இராம் கிசோர் மீனா | பாரதிய ஜனதா கட்சி</br> |  |
| 2008 | மம்தா பூபேசு | இந்திய தேசிய காங்கிரசு</br> |  |
| 2013 | கீதா வர்மா | தேசிய மக்கள் கட்சி |  |
| 2018 | மம்தா பூபேசு | இந்திய தேசிய காங்கிரசு</br> |  |
| 2023 | விக்ரம் பன்சிவால் | பாரதிய ஜனதா கட்சி</br> | } |
# பண்டமாரான்

**பண்டமாரான்** (மலாய்; ஆங்கிலம்: *Pandamaran*; சீனம்: 班达马兰) என்பது மலேசியா, சிலாங்கூர், கிள்ளான் மாவட்டத்தில் அமைந்து உள்ள ஒரு நகரம்; மற்றும் ஒரு சட்டமன்றத் தொகுதியும் ஆகும். இந்த நகரம் கிள்ளான் துறைமுகத்திற்கு மிக அருகில் உள்ளது. தெங்கு அம்புவான் ரகிமா மருத்துவமனை; மற்றும் பண்டார் புக்கிட் திங்கி நவீன நகர்ப்புறம் போன்ற முக்கியமான இடங்கள் இந்த நகரத்திற்கு அருகிலும் உள்ளன.  
பண்டமாரான் நகரம் அடிப்படையில் ஒரு சீனர் கிராமப் பகுதியாகும். இந்த நகரம் சிறந்த சாலை இணைப்புகளால் சேவை செய்யப்படுகிறது. அரச நகரமான கிள்ளானில் உள்ள முக்கிய தொழில்துறை மண்டலங்களில் ஒன்றாகவும் அறியப்படுகிறது.
# பண்டமாரான்

## வரலாறு

மலாயா அவசரகால நிலைக்குப் பிறகு பிரித்தானிய மலாயாவில் 1950-ஆம் ஆண்டு பண்டமாரான் புதிய கிராமம் *(Kampung Baru Pandamaran)* உருவாக்கப்பட்டது. மலாயா புதுக்கிராமங்கள் என்பது மலாயா அவசரகாலத்தின் (*Malayan Emergency* 1948–1960) போது உருவாக்கப்பட்ட ஒரு குடியேற்றத் திட்டமாகும்..  
1950-ஆம் ஆண்டுகளில் பிரித்தானிய காலனித்துவ அரசாங்கம், மலாயாவில் பரவலாகி வந்த பொதுவுடைமை செல்வாக்கை அழிக்கும் நோக்கத்துடன் செயல்பட்டது. அதனால் பண்டமாரான் கிராமப் பகுதிகளில் வசித்த சீனர் குடியிருப்பாளர்கள் அனைவரையும் பண்டமாரான் புதிய கிராமத்தில் குடியேற்றம் செய்தது. அவர்களில் பலர் கோலா லங்காட் மற்றும் கோலா சிலாங்கூர் பகுதிகளைச் சேர்ந்தவர்கள் ஆவார்கள்.  
தற்போது, பண்டமாரானில் ஒரு 3-நட்சத்திர விடுதி, ஒரு விளையாட்டு வளாகம், ஒரு வளைதடி பந்தாட்ட திடல், மருத்துவமனைகள், குழந்தைகள் விளையாட்டு திறந்தவெளிப் பகுதிகள், பொது நீச்சல் குளம் மற்றும் ஒரு காவல் நிலையம் உள்ளன. பண்டமாரான் நகர்ப்பகுதி, கிள்ளான் அரச நகராட்சியின் *(Majlis Bandaraya Diraja Klang)* அதிகார வரம்பிற்குள் வருகிறது.
# பண்டமாரான்

## அரசியல்

2022-ஆம் ஆண்டு தொடங்கி மலேசிய மக்களவையில்; கிள்ளான் மக்களவைத் தொகுதியில் பண்டமாரான் பிரதிநிதிக்கப்படுகிறது. தற்போது மாண்புமிகு கணபதிராவ் விருமன் என்பவர் மக்களவை உறுப்பினராக உள்ளார்.  
சிலாங்கூர் மாநில சட்டமன்றத்தில், 2018 முதல் பண்டமாரான் சட்டமன்ற உறுப்பினராக டோனி லியோங் டக் சீ என்பவர் உள்ளார்.
# பண்டமாரான்

## போக்குவரத்து

சா ஆலாம் விரைவுச்சாலையின் மேற்கு முனையமாக பண்டமாரான் உள்ளது. கிள்ளான்-பந்திங் நெடுஞ்சாலை; மலேசிய கூட்டரசு சாலை 5 பண்டமாரான் நகரத்தின் கிழக்கு எல்லையில் செல்கிறது.  
கிள்ளான் துறைமுக கொமுட்டர் நிலையம் மற்றும் கஸ்தாம் சாலை கொமுட்டர் நிலையம் ஆகியவை அருகில் உள்ள தொடருந்து நிலையங்கள் ஆகும்.
# கலாபவன் நாராயண்குட்டி

**நாராயணன் குட்டி** (*Narayanan Kutty*)' அல்லது **கலாபவன் நாராயணன்குட்டி** ஒரு மலையாளத் திரைப்பட நடிகர் ஆவார். இவர் 300க்கும் மேற்பட்ட திரைப்படங்களில் நடித்துள்ளார். இவர் முக்கியமாக நகைச்சுவை வேடங்களில் நடிக்கிறார்.
# கலாபவன் நாராயண்குட்டி

## பின்னணி

எர்ணாகுளத்தில் பிறந்த நாராயணன் குட்டி கொச்சியிலுள்ள கலாபவனில் பலகுறைக் கலைஞராக தனது வாழ்க்கையைத் தொடங்கினார். 1986 ஆம் ஆண்டில் ஓண்ணு முத்தல் பூஜியம் வாரே இவரது முதல் திரைப்படம் ஆகும். சூர்யா தொலைக்காட்சியில் ஒளிப்பரப்பான *மலையாளி ஹவுஸ் சீசன் 1* என்ற நிகழ்ச்சியில் தீவிரமாக பங்கேற்ற இவர் 5 வது வாரத்தில் வெளியேற்றப்பட்டார். இவருக்கு திருமணமாகி ஒரு மகள் உள்ளார்.
# கலாபவன் நவாஸ்

**கலாபாவன் நவாஸ்** (*Kalabhavan Navas*) என்ற மேடைப் பெயரால் நன்கு அறியப்பட்ட **நவாஸ் பெக்கர்** (27 ஏப்ரல் 1974-1 ஆகஸ்ட் 2025) ஓர் இந்திய நகைச்சுவை நடிகர் ஆவார். மேடை நிகழ்ச்சிகளில் பலகுரலில் பேசி தனது வாழ்க்கையைத் தொடங்கிய இவர், கலாபவன் குழுவில் சேர்ந்த பிறகு முக்கியத்துவம் பெற்றார். அதிலிருந்து தனது தொழில்முறை புனைப்பெயரை ஏற்றுக்கொண்டார். பின்னர் தனது சகோதரர் நியாஸ் பெக்கருடன் இணைந்து கொச்சி கலைக் குழுவுடன் இணைந்து நிகழ்ச்சிகளை நிகழ்த்தினார். மேலும் இவர் ஒரு பாடகரும் கூட.  
நவாஸ் *சைதன்யம்* (1995) திரைப்படத்தில் அறிமுகமானார். மேலும் சுமார் 50 மலையாள படங்களில் தோன்றியுள்ளார். முதன்மையாக நகைச்சுவை வேடங்களில் நடித்தார். *மிமிக்ஸ் ஆக்ஷன் 500* (1995) *ஹிட்லர் பிரதர்ஸ்* (1997) *ஜூனியர் மாண்ட்ரேக்* (1997) *மாட்டுபெட்டி மச்சன்* (1998) *சந்தமாமா* (1999) மற்றும் *தில்லானா தில்லானா* (2003) ஆகிய படங்களில் நடித்ததற்காக மிகவும் பிரபலமானவர்.
# கலாபவன் நவாஸ்

## ஆரம்பகால வாழ்க்கை

நவாஸ், திருச்சூரின் வடக்காஞ்சேரியிலுள்ள ஒரு கிராமத்தில், 27 ஏப்ரல் 1974 அன்று பிறந்தார். இவரது தந்தை அபூபக்கர் ஒரு நாடக மற்றும் திரைப்பட நடிகர் ஆவார். மேலும் பல மலையாள படங்களிலும் தோன்றியுள்ளார். இவரது தாயார் இல்லத்தரசி. நவாஸ் இரண்டு உடன்பிறப்புகளுடன் வளர்ந்தார். இவருக்கு ஒரு மூத்த சகோதரர் நியாஸ் மற்றும் ஒரு தம்பி நிஸாம் என்ற இருவர் உண்டு. நவாஸின் குழந்தை பருவத்தில் குடும்பம் வறுமையிலேயே வாழ்ந்தது.  
ஒரு கலைஞராக தனது வாழ்க்கையைத் தொடங்கிய பிறகு, எர்ணாகுளத்தில் உள்ள தனது தாயின் மூதாதையர் வீட்டிற்குச் சென்று அங்கு இருபது ஆண்டுகள் வாழ்ந்தார். இவரது சகோதரர் நியாஸ் பெக்கர் திரைப்படம் மற்றும் தொலைக்காட்சியில் நகைச்சுவை நடிகராக மாறினார்.
# கலாபவன் நவாஸ்

## தொழில் வாழ்க்கை

பரதன் இயக்கிய *வெங்கலம்* படப்பிடிப்பு நடைபெறும் இடத்திற்கு நவாஸும் இவரது சகோதரர் நியாஸ் பேக்கரும் சென்று கலைஞர்களின் முகாமில் நாடகங்களை நிகழ்த்துவார்கள். ஜெயராம் மற்றும் ஜைனுதீன் போன்ற அக்காலத்தின் பலகுரல் கலைஞர்களால் ஈர்க்கப்பட்ட சகோதரர்கள், பலகுரல் பேசுவதில் மிகுந்த ஆர்வத்தை வளர்த்துக் கொண்டு மேடையில் நிகழ்ச்சிகளை நிகழ்த்தத் தொடங்கினர். பின்னர் கலாபாவனில் சேர்ந்த நவாஸ், அங்கு தொழில்முறை நிகழ்ச்சிகளை செய்யத் தொடங்கினார். இறுதியில், சுயாதீனமாக, தனது சகோதரர் நியாஸுடன் இணைந்து கொச்சின் ஆர்ட்ஸ் நிறுவனத்தை நிறுவினார். அதன் கீழ் இவர்கள் தொடர்ந்து பலகுரல் நிகழ்ச்சிகளை நிகழ்த்தினர். 1993இல் வெளியான வாத்சல்யம் திரைப்படத்தில் தனது தந்தை நடித்த பாத்திரத்தை மேடையில் இவர் நிகழ்த்தினார்.
# கலாபவன் நவாஸ்

## சொந்த வாழ்க்கை

ஒரு சில திரைப்படங்கள் மற்றும் தொலைக்காட்சி தொடர்களில் நடித்த ரெஹ்னா என்பவரை நவாஸ் மணந்தார். இருவரும் *நீலாகாசம் நிரயே* (2002) படத்தில் நடித்தபோது திருமணம் ஏற்பாடு செய்யப்பட்டது. இந்த தம்பதியினருக்கு நஹரின், ரிஹான் மற்றும் ரித்வான் என்ற மூன்று குழந்தைகள் பிறந்தனர்.&nbsp;  
ஆகஸ்ட் 1,2025 அன்று, ஒரு திரைப்படத்தின் படப்பிடிப்புக்குப் பிறகு தனது அறைக்குத் திரும்பிய பின்னர், சோட்டானிக்கரையில் உள்ள ஒரு விடுதியில் நவாஸ் மயக்கமடைந்த நிலையில் காணப்பட்டார். அவர் மாரடைப்பால் இறந்ததாக அருகிலுள்ள மருத்துவமனையில் உறுதி செய்யப்பட்டது. அப்போது இவருக்கு வயது 51.
# விக்கிப்பீடியா:செப்டெம்பர் 16, 2025 யாழ் பல்கலைக்கழக கலைப்பீடத்தில் தமிழ் விக்கிப்பீடியா அறிமுகம்

**தமிழ் விக்கிப்பீடியா அறிமுகம்** ஒன்று யாழ்ப்பாணப் பல்கலைக்கழகத்தின் கலைப்பீடத்தில் நடைபெற்றது.
# விக்கிப்பீடியா:செப்டெம்பர் 16, 2025 யாழ் பல்கலைக்கழக கலைப்பீடத்தில் தமிழ் விக்கிப்பீடியா அறிமுகம்

## நிகழ்வு

தலைப்பு: "தமிழ் விக்கிப்பீடியா அறிமுகம்"  
வழங்கியவர்:
- பயனர் மு.சிவகோசரன்
# விக்கிப்பீடியா:செப்டெம்பர் 16, 2025 யாழ் பல்கலைக்கழக கலைப்பீடத்தில் தமிழ் விக்கிப்பீடியா அறிமுகம்

## காலம், இடம்

- காலம் - 2025 செப்டெம்பர் 16 செவ்வாய்க்கிழமை, மாலை 4.00 மணி
- இடம் - விரிவுரை மண்டபம் 207, கலைப்பீடம், யாழ்ப்பாணப் பல்கலைக்கழகம்
# விக்கிப்பீடியா:செப்டெம்பர் 16, 2025 யாழ் பல்கலைக்கழக கலைப்பீடத்தில் தமிழ் விக்கிப்பீடியா அறிமுகம்

## கலந்துகொண்டோர்

கலைப்பீடத்தில் ஊடகவியல் கற்கும் மாணவர்கள் (முப்பதுக்கு மேற்பட்டோர்). கலைப்பீடாதிபதி பேராசிரியர் இரகுராம் அவர்கள் நிகழ்வு குறித்த அறிமுகத்தை வழங்கினார்.
# விக்கிப்பீடியா:செப்டெம்பர் 16, 2025 யாழ் பல்கலைக்கழக கலைப்பீடத்தில் தமிழ் விக்கிப்பீடியா அறிமுகம்

## விளைவு

ஆர்வமுள்ள மாணவர்களுக்கு ஓரிரு மாதங்களில் மீண்டும் ஒரு நிகழ்வை நடாத்தி வழிப்படுத்த இணக்கம் காணப்பட்டது.
# அனிதா கெம்கா

**அனிதா கெம்கா** (*Anita Khemka*) இந்தியாவின் மூன்றாம் பாலினத்தவரார்களான ஹிஜ்ரா சமூகத்தை ஆவணப்படுத்தும் பணிக்காக அறியப்படுகிறார். ஹிஜ்ராவுடனான இவரது பணி 2006 ஆம் ஆண்டு வெளியான *பிட்வீன் த லைன்ஸ்: இன்டியாஸ் தேர்ட் ஜென்டர்* (Between the Lines: India 's Third Gender) என்ற திரைப்படத்தில் ஆவணப்படுத்தப்பட்டது.  
அனிதாவின் படைப்புகள் ஹூஸ்டன் ன் நுண்கலை அருங்காட்சியகத்தின் சேகரிப்பில் சேர்க்கப்பட்டுள்ளன.
# தௌசா சட்டமன்றத் தொகுதி

**தௌசா சட்டமன்றத் தொகுதி** *(Dausa Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது தௌசா மாவட்டத்தில் அமைந்துள்ளது. இது தௌசா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# தௌசா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | மூல் சந்த் சமாரியா | சுதந்திராக் கட்சி |  |
| 1977 | ஜனதா கட்சி |  |  |
| 1980 | சோகன் லால் பன்சிவால் | பாரதிய ஜனதா கட்சி</br> |  |
| 1985 | பூதர் மால் | இந்திய தேசிய காங்கிரசு</br> |  |
| 1990 | சியா லால் பன்சிவால் | rowspan=2 | பாரதிய ஜனதா கட்சி</br> |
| 1993 |  |  |  |
| 1998 | நந்த் லால் | சுயேச்சை |  |
| 2003 | நந்த் லால் பன்சிவால் | பாரதிய ஜனதா கட்சி</br> |  |
| 2008 | முராரி லால் மீனா | பகுஜன் சமாஜ் கட்சி |  |
| 2013 | சங்கர் லால் சர்மா | பாரதிய ஜனதா கட்சி</br> |  |
| 2018 | முராரி லால் | rowspan=3 | இந்திய தேசிய காங்கிரசு</br> |
| 2023 | முராரி லால் மீனா |  |  |
| 2024 | தீன் தயாள் |  |  |
# தீன் தயாள் பைர்வா

**தீன் தயாள் பைர்வா** (பிறப்பு: 10 சனவரி 1976) ஒரு இந்திய அரசியல்வாதி ஆவார், தற்போது இவர் 16 வது இராசத்தான் சட்டமன்றத்தின் உறுப்பினராக உள்ளார். இவர் தௌசா சட்டமன்றத் தொகுதியின் சட்டமன்ற உறுப்பினர் ஆவார். இவர் இந்திய தேசிய காங்கிரசு கட்சியின் வேட்பாளர் ஆவார்.
# அம்சுமான்

**அம்சுமான்** (*Amshuman* (சமசுகிருதம்:अंशुमान्) அயோத்தியை தலைநகராகன் கொண்டு கோசல நாட்டை ஆண்ட சூரிய வம்சத்தின் இச்வாகு குல மன்னர் அசமஞ்சனின் மகன் ஆவார். மன்னர் சகரனின் மறைவிற்குப் பிறகு இவர் கோசல நாட்டின் அரியணை ஏறியவர். இவர் இராமரின் முன்னோர் ஆவார்.
அம்சுமானின் பேரன் பகீரதன் கங்கை ஆறு|கங்கை ஆற்றை]] சொர்க்கத்திலிருந்து பூமிக்கு கொண்டு வந்த பெருமை படைத்தவர்.
# அம்சுமான்

## தொன்ம வரலாறு

### யாகக் குதிரை காணாமல் போதல்

மன்னர் சகரன் அஸ்வமேத யாகம் செய்கையில், அவனது யாகக் குதிரையை , இந்திரன் திருடி பாதாள உலகததில் தவம் செய்து கொண்டிருந்த கபில முனிவரின் ஆசிரமத்தில் மறைத்து வைத்தான்.. யாகக் குதிரையைக் கண்டுபிடித்து தேடும் பணியில் தனது 60,000 மகன்களை மன்னர் சகரன் ஏவினான். யாகக் குதிரையைத் தேடி களைத்துப் போன சகர குமாரர்கள், இறுதியாக பாதாள உலகத்திற்கு சென்று, அங்கு கபில முனியின் ஆசிரமத்தில் கட்டப்பட்டிருந்த யாகக் குதிரையைக் கண்டனர். இது குறித்து தவத்தில் இருந்த கபில முனிவரை உசுப்பி விவரம் கேட்டனர். கோபமடைந்த கபில முனியின் கண் பார்வையால் 60,000 சகர குமாரர்கள் எரிந்து சாம்பலாயினர்.  
சகர குமாரர்கள் யாகக் குதிரையை மீட்டு திரும்பாத காரணத்தினால், மன்னர் சகரன் தனது பேரன் அம்சுமானை, சகர குமாரர்களை தேடி அழைத்து வர கட்டளையிட்டான்.
# அம்சுமான்

## தொன்ம வரலாறு

### கண்டு பிடித்தல்

அம்சுமான் யாகக் குதிரை மற்றும் சகர குமாரர்களைத் தேடி பாதாள உலகம் சென்றான். அங்கு கபில முனிவரையும், யாகக் குதிரையையும் கண்டான். இது குறித்து தாம் வந்த விஷயத்தை முனிவருடன் கூறினான். அதற்கு கபில முனிவர் யாகக் குதிரையைத் தேடி வந்த 60,000 சகர குமாரர்கள் தனது கோபப் பார்வையால் சாம்பலாகிப் போனார்கள் என்றும், அவர்களது ஈமக்கிரியை கங்கை நீரால் முறைப்படி நடைபெற்றால் சொர்க்கம் செல்வர் எனத் தெரிவித்தார். பின் கபில முனிவரின் ஆசிரமத்தில் இருந்த அஸ்வமேதயாகக் குதிரையை அயோத்திக்கு கொண்டு வந்து மன்னர் சகரனிடம் ஒப்படைத்து, 60,000 சகர குமாரர்களின் இறப்பினையும், அவர்களுக்கு கங்கை நீரால் ஈமக்கிரியைகள் செய்தால் சொர்க்கம் செல்வார்கள் என்ற விவரத்தையும் தெரிவித்தான்.  
தேவலோகத்தில் பாயும் கங்கை ஆற்று நீரை மன்னர் சகரனால் பூமிக்கு கொண்டு வர இயலவில்லைசகரனுக்குப் பின் மன்னரான அம்சுமானல் கூட கங்கையை பூமிக்கு கொண்டு வர இயலவில்லை.  
பின் மன்னரான அம்சுமானின் மகன் திலீபனாலும் வானுலக கங்கை நீரை பூவுலகிற்கு கொண்டு வர இயலவில்லை. பின் திலீபனுக்கு பின் ஆட்சிக்கு வந்த அவனது மகன் பகீரதன் கடும் தவம் இயற்றி, கங்கை நீரை பூமிக்கு கொண்டு வந்து, அந்நீரால் தனது மூதாதையர்களுக்கு ஈமக்கிரியை செய்தபடியால், சகர குமாரர்கள் 60,000 பேர் சொர்க்கம் சென்றனர்.
# அஜன்

**அஜன்** (*Aja*) (சமசுகிருதம்:अज).அயோத்தியை தலைநகராகக் கொண்டு கோசல நாட்டை ஆண்ட மன்னரும், இரகுவின் மகனும், தசரதனின் தந்தையும், இராமரின் தந்தை வழி தாத்தாவும் ஆவார்.  
ரிக் வேத மந்திரம் (1.018.19) கூறும் பத்து மன்னர்களின் போரின் இரண்டாம் கட்டப் போரில் மன்னர் அஜன் பெயர் குறித்துள்ளது. அதில் உள்ளூர் தலைவனான பீடனின் கூற்றுப்படி, அஜன், சிக்ரஸ் மற்றும் யக்ஷஸ் ஆகிய மூன்று பழங்குடியினருடன் சுதாஸ் தோற்கடிக்கப்பட்டதாகக் கூறப்படுகிறது.
# இலால்சோட் சட்டமன்றத் தொகுதி

**இலால்சோட் சட்டமன்றத் தொகுதி** *(Lalsot Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது தௌசா மாவட்டத்தில் அமைந்துள்ளது. இலால்சோட், தௌசா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# இலால்சோட் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | மீதா லால் | சுதந்திராக் கட்சி |  |
| 1977 | அர் சகாய் | ஜனதா கட்சி |  |
| 1980 | இராம் சகாய் சோனாத் | இந்திய தேசிய காங்கிரசு (இ) |  |
| 1985 | பர்சாதி லால் | rowspan=4 | இந்திய தேசிய காங்கிரசு</br> |
| 1990 |  |  |  |
| 1993 |  |  |  |
| 1998 |  |  |  |
| 2003 | வீரேந்திரா | பாரதிய ஜனதா கட்சி</br> |  |
| 2008 | பர்சாதி லால் | சுயேச்சை |  |
| 2013 | கிரோதி லால் | தேசிய மக்கள் கட்சி |  |
| 2018 | பர்சாதி லால் | இந்திய தேசிய காங்கிரசு</br> |  |
| 2023 | இராம்பிலாசு | பாரதிய ஜனதா கட்சி</br> | } |
# பண்டார் புக்கிட் திங்கி

**பண்டார் புக்கிட் திங்கி** (மலாய்; ஆங்கிலம்: *Bandar Bukit Tinggi*; சீனம்: 武吉丁宜市; என்பது மலேசியா, சிலாங்கூர், கிள்ளான் மாவட்டத்தில் RM 5 பில்லியன் (US$1.6 பில்லியன்) செலவில்; பரந்த அளவிலான வசதிகளைக் கொண்டு உருவாக்கப்பட்ட ஒரு நவீன நகரமாகும்.  
பந்தர் புக்கிட் திங்கி, பல்வேறு வகையான இரட்டை மாடி மனைகள்; ஓரடுக்கு மனைகள்; சொகுசு மனைகள்; நடுத்தர விலை அடுக்குமாடி மனைகள்; அடுக்குமாடி வீட்டுத்தொகுதிகள் உட்பட 20,000-க்கும் மேற்பட்ட வீட்டுத் தொகுதிகளைக் கொண்டுள்ளது. இந்த நகரம் 1997-ஆம் ஆண்டு உருவாக்கப்பட்டது.  
புக்கிட் திங்கியின் 3 முக்கிய வளர்ச்சிப் பகுதிகள்:
- புக்கிட் திங்கி 1 (*BT1*)
- புக்கிட் திங்கி 2 (*BT2*)
- புக்கிட் திங்கி 3 (*Klang Parklands*)  
புக்கிட் திங்கிக்கு அருகில் பொட்டானிக் கிளாங் *(Botanic Klang),* கிளென்மேரி கோவ் *(Glenmarie Cove)*, பண்டார் புத்திரி கிளாங் *(Bandar Puteri Klang),* கோத்தா பாயுமாஸ் *(Kota Bayuemas)* மற்றும் பண்டார் பெஸ்தாரி *(Bandar Bestari)* போன்ற நவீன நகரங்கள் உள்ளன.
# பண்டார் புக்கிட் திங்கி

## அரசியல்

மலேசிய மக்களவையில்; (**P111**) கோத்தா ராஜா மக்களவைத் தொகுதியில் பண்டார் புக்கிட் திங்கி பிரதிநிதிக்கப்படுகிறது. 2022-ஆம் ஆண்டு தொடங்கி மண்புமிகு டத்தோ முகமது சாபு என்பவர் மக்களவை உறுப்பினராக உள்ளார். இவர் அமானா கட்சியின் தலைவரும் ஆவார்.  
சிலாங்கூர் மாநில சட்டமன்றத்தில், 2018 முதல் (**N48**) செந்தோசா சட்டமன்ற உறுப்பினராக குணராஜா ஜார்ஜ் *(Gunarajah George)* என்பவர் உள்ளார். பண்டார் புக்கிட் திங்கி நகர்ப்பகுதி, கிள்ளான் அரச நகராட்சியின் *(Majlis Bandaraya Diraja Klang)* அதிகார வரம்பிற்குள் வருகிறது.
# பண்டார் புக்கிட் திங்கி

## போக்குவரத்து

பண்டார் புக்கிட் திங்கி, கோலாலம்பூருக்கு மேற்கே 50 கி.மீ தொலைவிலும், பெட்டாலிங் ஜெயாவிலிருந்து 30 கி.மீ தொலைவிலும் அமைந்துள்ளது. இந்த நவீன நகரம் முக்கிய நெடுஞ்சாலைகள் வழியாக அணுகக்கூடியது. அவற்றில் மிக அருகில் இருப்பது சா ஆலாம் விரைவுச்சாலை; அடுத்ததாக உள்ளது மேற்கு கடற்கரை விரைவுச்சாலை *(West Coast Expressway).*  
புக்கிட் திங்கியில் இருந்து கிள்ளான் நகர மையம், கோலாலம்பூர், பந்திங் நகரங்கள் மற்றும் கோலாலம்பூர் பன்னாட்டு வானூர்தி நிலையத்திற்கு நேரடி பேருந்து சேவைகள் வழங்கப்படுகின்றன.  
புக்கிட் திங்கி வழியாக இணைக்கப்பட்டுள்ளது; 2 உயர்த்தப்பட்ட எல்ஆர்டி நிலையங்களைக் கொண்டுள்ளது  
- கிள்ளான் ஜெயா எல்ஆர்டி நிலையம்
- பண்டார் புக்கிட் திங்கி எல்ஆர்டி நிலையம்  
கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பின் கீழ் RM 9 பில்லியன் செலவில் சா ஆலாம் வழித்தடம் கட்டப்பட்டது.
# குடிகி

**குடிகி***Kudige*) என்பது இந்தியாவின் தென் மாநிலமான கர்நாடகாவின், குடகு மாவட்டத்தில் உள்ள குசால்நகர் வட்டத்தில் அமைந்துள்ள கிராமமாகும். குடிகி கிராமம் அரங்கி ஆறு காவிரியுடன் இணையும் இடமாகும். குடிகி என்பதன் பொருள் சங்கமமாகும் இடம் என்பது பொருளாகும். குடகு மாவட்டம் தனது பால் தேவையின் பெரும் பகுதியை குடிகி பால் பண்ணையிலிருந்து பெறுகிறது. மாவட்ட கல்வி மற்றும் ஆசிரியர் பயிற்சி நிறுவனம், சைனிக் பள்ளி ஆகியவை இங்கு அமைந்துள்ளதால், இப்பகுதி மாவட்டத்தில் முக்கியத்துவம் வாய்ந்த இடமாக உள்ளது.  
குடிகி, குசால் நகருக்கு இணையாக இரட்டை நகரமாக வளர்ந்துள்ளது. இதன் புற நகரங்களில் தொழிற்சாலைகள் பல உள்ளன. மேலும் டாட்டா காஃபி நிறுவனத்துக்கு சொந்தமான 20,000 மெட்ரிக் டன் கொள்ளளவு கொண்ட இந்தியாவின் மிகப்பெரிய காஃபி பதப்படுத்தும் தொழிற்சாலை ஒன்றும் குடிகி கிராமத்தில் உள்ளது.
# குடிகி

## மக்கள்தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி, குடிகி கிராமத்தின் மொத்த மக்கள் தொகை 5529 ஆகும். இதில் ஆண்களின் எண்ணிக்கை 2733 ஆகவும் பெண்களின் எண்ணிக்கை 2796 ஆகவும் இருந்தது.
# வரைவு:பால் ஒவ்வாமை

## பால் ஒவ்வாமை-Milk allergy

பால் ஒவ்வாமை என்பது பசுவின் பாலில் உள்ள ஒன்று அல்லது அதற்கு மேற்பட்ட புரதங்களுக்கு ஏற்படும் ஒரு பாதகமான நோயெதிர்ப்பு எதிர்வினையாகும். அறிகுறிகள் வெளிப்படுவதற்கு மணிநேரங்கள் முதல் நாட்கள் வரை ஆகலாம், தோலழற்சி,உணவுக்குழாயின் வீக்கம், சிறுகுடலை உள்ளடக்கிய குடல்நோய் மற்றும் மலக்குடல் மற்றும் பெருங்குடலை உள்ளடக்கிய பெருங்குடல் அழற்சி உள்ளிட்ட அறிகுறிகள் இதில் அடங்கும்.இது விரைவான, கடுமையான, ஆபத்தான, ஒவ்வாமை எதிர்வினை மற்றும் மருத்துவ அவசரநிலை ஆகும், இது விரைவாகத் தொடங்கி உடனடி மருத்துவ கவனிப்பு தேவைப்படுகிறது.இதற்கு எபினெஃப்ரின் சிகிச்சை தேவைப்படுகிறது.
பால் ஒவ்வாமை 2% முதல் 3% குழந்தைகள் மற்றும் இளம் குழந்தைகளை பாதிக்கிறது. ஆபத்தைக் குறைக்க, பசுவின் பால் அறிமுகப்படுத்துவதற்கு முன்பு, குழந்தைகளுக்கு குறைந்தது நான்கு மாதங்கள், முன்னுரிமை ஆறு மாதங்கள் வரை தாய்ப்பால் மட்டுமே கொடுக்க வேண்டும் என்பது பரிந்துரைகள். பால் ஒவ்வாமையின் குடும்ப வரலாறு இருந்தால், சோயா குழந்தை பால் சூத்திரத்தைக் கருத்தில் கொள்ளலாம், ஆனால் பசுவின் பாலுக்கு ஒவ்வாமை உள்ள குழந்தைகளில் சுமார் 10 முதல் 15% பேர் சோயாவிற்கும் எதிர்வினையாற்றுவார்கள்.  
அறிகுறிகள் சொறி, படை நோய், வாய், உதடுகள், நாக்கு, தொண்டை, கண்கள், தோல் அல்லது பிற பகுதிகளில் அரிப்பு, உதடுகள், நாக்கு, கண் இமைகள் அல்லது முழு முகத்தின் வீக்கம், விழுங்குவதில் சிரமம், சளி அல்லது நெரிசல், கரகரப்பான குரல், மூச்சுத்திணறல், மூச்சுத் திணறல், வயிற்றுப்போக்கு, வயிற்று வலி, தலைச்சுற்றல், மயக்கம், குமட்டல் மற்றும் வாந்தி. ஒவ்வாமையின் அறிகுறிகள் நபருக்கு நபர் மாறுபடும் மற்றும் சம்பவத்திற்கு சம்பவம் மாறுபடும்.  
சுவாசக்குழாய் அல்லது இரத்த ஓட்டம் பாதிக்கப்படும்போது கடுமையான ஒவ்வாமை ஆபத்து தொடங்கலாம். முந்தையது மூச்சுத்திணறல், அடைபட்ட காற்றுப்பாதை மற்றும் சயனோசிஸ் மூலம் குறிக்கப்படலாம், பிந்தையது பலவீனமான துடிப்பு, வெளிர் தோல் மற்றும் மயக்கம் ஆகியவற்றால் குறிக்கப்படலாம். இந்த அறிகுறிகள் ஏற்படும் போது, ஒவ்வாமை எதிர்வினை அனாபிலாக்ஸிஸ் என்று அழைக்கப்படுகிறது,இது IgE ஆன்டிபாடிகள் சம்பந்தப்பட்டிருக்கும் போது மற்றும் உணவுடன் நேரடி தொடர்பு இல்லாத உடலின் பகுதிகள் பாதிக்கப்பட்டு கடுமையான அறிகுறிகளைக் காட்டும்போது ஏற்படுகிறது. சிகிச்சையளிக்கப்படாவிட்டால், இது இரத்த நாள விரிவாக்கத்திற்கு வழிவகுக்கும், இது அனாபிலாக்டிக் அதிர்ச்சி எனப்படும் குறைந்த இரத்த அழுத்த நிலை மற்றும் மிகவும் அரிதாக, மரணம் வரை செல்லக்கூடும்.